Na temelju članka 14. točka1. alineja 3., članka 15. alineja 4. i članka 63. stavak 1. alineje 3. Statuta Zavoda za hitnu medicinu Zagrebačke županije („Glasnik Zagrebačke županije“ broj 14/19), Uredbe o nazivima radnih mjesta i koeficijentima složenosti poslova u javnim službama („Narodne novine“ broj 25/13), Kolektivnog ugovora za djelatnost zdravstva i zdravstvenog osiguranja („Narodne novine“ broj 28/18, 35/19, 78/19, 92/19 i 56/20) i prijedloga ravnatelja Zavoda za hitnu medicinu Zagrebačke županije uz prethodno savjetovanje sa sindikalnim povjerenicima, Upravno vijeće Zavoda za hitnu medicinu Zagrebačke županije na svojoj 42. sjednici 30. rujna 2020. godine donosi

**1. Izmjene i dopune Pravilnika o plaćama,**

**naknadama plaća i drugim materijalnim pravima radnika**

članak 1.

Ovim 1. Izmjenama i dopunama Pravilnika o plaćama, naknadama plaća i drugim materijalnim pravima radnika (u daljnjem tekstu: 1. Izmjene i dopune Pravilnika o plaćama) na str. 2 Popisa radnih mjesta s koeficijentima i dodacima kao sastavnom dijelu Pravilnika o plaćama, naknadama plaća i drugim materijalnim pravima radnika od 29. listopada 2019. godine (u daljnjem tekstu: Pravilnik o plaćama) iza podnaslova „Položajna radna mjesta“, u tabeli iza rednog broja „12.“ dodaje se redni broj „13.“ te u nastavku slijedeći tekst: „VODITELJ SLUŽBE ZA OSIGURANJE I UNAPREĐENJE KVALITETE ZDRAVSTVENE ZAŠTITE“; koeficijent: 1,552 ili 1,164; dodatak na plaću za posebne uvjete rada: 23 %; dodatak zbog iznimne odgovornosti za život i zdravlje 8% – samo zdravstveni radnik.“

članak 2.

Na str. 2. Popisa radnih mjesta s koeficijentima i dodacima kao sastavnom dijelu Pravilnika o plaćama, naknadama plaća i drugim materijalnim pravima radnika od 29. listopada 2019. godine (u daljnjem tekstu: Pravilnik o plaćama) iza podnaslova “Radna mjesta izvršitelja“ u tabeli pod nazivom „nezdravstveni poslovi“ dodaje se redni broj „8.“ te u nastavku reda slijedeći tekst: „VOZAČ-AUTOMEHANIČAR“; koeficijent: 0,951; dodatak na plaću za posebne uvjete rada: 23 %; dodatak zbog iznimne odgovornosti za život i zdravlje - .“

članak 3.

Sve ostale odredbe Pravilnika o plaćama ostaju na snazi u cijelosti.

članak 4.

Ove 1. Izmjene i dopune Pravilnika o plaćama stupaju na snagu osmog dana od dana objave na oglasnim pločama Zavoda za hitnu medicinu Zagrebačke županije.

Dostavlja se:

**Predsjednik Upravnog vijeća**

- oglasne ploče ispostava  **IVAN JURKIN, dr. med. spec. OM**

**-**  pismohrana UV

KLASA: 003-01/20-01-0580

URBROJ: 238-135-20-01-0580

Velika Gorica, 30. rujna 2020.

